อาการปวดในท้องเเถวๆบนสะดือขวา พอเริ่มปวดใจเริ่มเต้นเร็วเเล้วมีอาการคลื่นไส้ตามมา ผมสงสัยว่ามาจากการที่ผมปวดที่ท้องจึงทำให้มีอาการ เป็นมาห้าหกเดือนเเล้ว อยากสอบถามคุณครับว่าจะตรวจวิธีไหนดีที่จะทำให้ทราบว่าเเถวๆสะดือที่ปวดอยู่ข้างในเป็นเเผลหรือเป็นอะไรอย่างอื่น เป็นทุกวันเลยครับใช้ชีวิตปกติไม่ได้เลยไม่ค่อยมีเเรง เพลีย
สวัสดีค่ะ อาการปวดท้อง ใจเต้นเร็ว คลื่นไส้ อาเจียนดังกล่าวมานั้น อาจจะเกิดจาก การมีลำไส้อักเสบเรื้อรัง การมีนิ่วในถุงน้ำดี ภาวะลำไส้แปรปรวนซึ่งอาจมีการขับถ่ายเปลี่ยนแปลงไปทางถ่ายเหลวหรือท้องผูกเด่น การมีกระเพาะอาหารอักเสบหรือมีแผลในกระเพาะอาหาร มีกรดไหลย้อน ส่วนเนื้องอกในลำไส้ มักไม่ค่อยทำให้คลื่นไส้และอาเจียนจากที่กล่าวมานั้น ควรได้รับการตรวจร่างกายโดยแพทย์เพื่อหาจุดกดเจ็บที่แน่ชัด วัดสัญญาณชีพว่ามีหัวใจเต้นเร็วผิดปกติหรือผิดจังหวะร่วมด้วยหรือไม่ และหากจากการตรวจร่างกายสงสัยไปในทางใด แพทย์อาจมีการส่งเลือดและอัลตราซาวน์หน้าท้องในส่วนนั้นๆเพิ่มเติมต่อไปเบื้องต้นรับประทานอาหารสุกสะอาดให้ครบ 5 หมู่และตรงเวลา พักผ่อนให้เพียงพอ งดการดื่มแอลกอฮอล์ ถ้ามีอาการให้งดการออกแรงหนักๆ รับประทานยาแก้คลื่นไส้หรือยาแก้ปวดเพื่อบรรเทาอาการก่อนได้